หุ้นเช้าร่วงแรงกว่า 15 จุด
ดัชนีตลาดหุ้นไทยเปิดภาคเช้าร่วงแรงกว่า 15 จุดตามคาด ตอบรับปัจจัยลบต่างประเทศ
18 พ.ค. 2555

ดัชนีตลาดหุ้นไทยเปิดภาคเช้าร่วงแรงกว่า 15 จุดตามคาด ตอบรับปัจจัยลบต่างประเทศ
ตลาดหุ้นไทยเช้านี้เปิดมาร่วงแรงไปกว่า 15 จุดตามคาด จากความกังวลปัจจัยลบจากทั้งยุโรปและสหรัฐ โดยมีแรงเทขายมากในหุ้นกลุ่มบิ๊กแคป          เมื่อเวลา 10.01 น.ดัชนี SET มาอยู่ที่ 1,158.35 จุด ลดลง 15.21 จุด(-1.3%)  ล่าสุดเมื่อ 10.15 น.ดัชนี SET อยู่ที่ 1,159.20 จุด ลดลง 14.36 จุด(-1.22%)          นายภาดล วรรณรัตน์ ผู้อำนวยการฝ่ายวิเคราะห์หลักทรัพย์ บล.เมย์แบงก์กิมเอ็ง(ประเทศไทย)กล่าวว่า ตลาดหุ้นไทยเช้านี้ปรับตัวลงแรงกว่า 10 จุด เป็นไปตามตลาดหุ้นอื่นในภูมิภาคที่ปรับตัวลงถ้วนหน้า เนื่องจากกังวลปัญหาในยุโรปจากที่เมื่อวานนี้หุ้นธนาคารในยุโรปได้ปรับตัวลงมากเป็นผลจากที่มีถอนเงินจำนวนมาก  โดยวานนี้ก็เกิดขึ้นกับธนาคารในสเปน หลังจากที่ได้มีการถอนเงินธนาคารในกรีซในช่วงก่อนหน้านี้ถึง 800 ล้านยูโร ทั้งนี้ ทำให้ธนาคารในยุโรปต้องดึงเงินลงทุนกลับ จากที่ก่อนหน้านี้เข้าไปลงทุนในที่ต่าง ๆ อย่างตลาดหุ้น, ตลาดพันธบัตร แม้แต่เอเชีย
อีกทั้งจะเห็นได้ว่า Dollar Index ก็มีการแข็งค่าขึ้นอย่างต่อเนื่อง พร้อมให้แนวรับ 1,150 จุด แนวต้าน 1,160 จุด